**МЕТОДИКА**

ЗА КЛАСИРАНЕ НА ОФЕРТИТЕ НА УЧАСТНИЦИТЕ ЗА ИЗПЪЛНЕНИЕ НА ОБЩЕСТВЕНА ПОРЪЧКА С ПРЕДМЕТ:

***“Доставка на специализирано моторно превозно средство за нуждите на ЦНСТДМУ "Мирни дни" и ЦНСТДМУ "Хризантема"***

***Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за участие в процедурата и техническите спецификации. Комисията предлага за отстраняване от процедурата участник, който е представил оферта, която не отговаря на предварително обявените условия на възложителя.***

**Настоящата методика се прилага при оценка на офертите, както е разписано по-долу.**

**Комплексната оценка (КО)** на офертата на участника се изчислява по формулата:

**КО = К1х0,50 + К2х0,20 + К3х0,20 + К4х0,10, където:**

**К1** - финансова оценка на офертата;

**К2** - оценка за гаранционен срок;

**К3** - оценка на техническите параметри;

**К4** - оценка на емисии СО2.

Първо се разглежда техническата част, след това финансовата и накрая двете оценки се обединяват.

1. **К2** е с коефициент на тежест – 20 % в комплексната оценка и максимален брой точки за участник – 100 т.

Стойността по този показател се определя по следната формула:

**К2**  = **К2 съотв.*****/*** **К2max** х 100 т., където

**К2 max** – най-големия от предложените гаранционни срокове, в календарни месеци;

**К2 съотв.**–съответния от предложените гаранционни срокове, в календарни месеци.

*Предложеният гаранционен срок, не може да бъде по – кратък от 24 (двадесет и четири) месеца след извършване на доставката,* ***без ограничение в пробега.***

Когато участник е предложил в офертата си гаранционен над **60 (шестдесет) месеца**, за целите на методиката тази стойност ще бъде приравнена на **60 (шестдесет) месеца**. Следователно всички участници предложили гаранционен срок **60 (шестдесет) месеца** и над **60 (шестдесет) месеца** ще получат еднакъв брой точки по този показател.

2. **К3** е с коефициент на тежест – 20 % в комплексната оценка и максимален брой точки за участник – 100 т.

Стойността по този показател се определя:

**К3**= **К3 съотв.*****/*** **К3 max** x 100 т., където:

**К3 max** – най-големият сбор от броя сумирани точки на оценяваните техническите параметри, изчислен според предложението за изпълнение и при съобразяване с Техническата спецификация.

**К3 съотв.** – предложеният сбор от броя сумирани точки на оценяваните параметри, изчислен според предложението за изпълнение на съответния участник и при съобразяване с Техническата спецификация.

|  |  |  |
| --- | --- | --- |
| ***Показатели*** | ***Минимални технически параметри на Възложителя*** | ***Оценка на параметрите*** |
| *1. Дата на производство* | *произведен не по-рано от 01.06.2016 г.* | *произведен от 01.06.2017 г. до 31.12.2017 г.* ***– 5 т.***  *произведен след 01.01.2018 г* ***– 10 т.*** |
| *2. Тип двигател* | *дизел / бензин (не се допуска двигател на бензин с фабрично монтирана газова уредба);* | *дизелов* ***– 5 т.***  *бензинов* ***– 10 т.*** |
| *3. Мощност на двигателя* | *мин. 100 к.с.* | *от 100 к.с. до 120 к.с.* ***– 1 т.***  *от 121 к.с. до 149 к.с.* ***– 5 т.***  *над 150 к.с.* ***– 10 т.*** |
| *4. Брой седящи места* | *мин. 6 места* | *6 места* ***– 5 т.***  *7 места* ***– 10 т.***  *8 места* ***– 20 т.*** |
| *4. Обособени места за инвалидни колички* | *мин. 2 места* | *2 места* ***– 10 т.***  *3 места* ***– 30 т.*** |
| *5. Задвижване* | *4x4 или предно или задно* | *предно или задно* ***– 10 т.***  *4x4* ***– 20 т.*** |

3. **К4** е с коефициент на тежест – 10 % в комплексната оценка и максимален брой точки за участник – 100 т.

Стойността по този показател се определя:

|  |  |
| --- | --- |
| **Емисии СО2** | **К4** |
| От 200 г/км до 220 г/км | 25 т. |
| От 180 г/км до 199 г/км | 50 т. |
| Под 179 г/км | 100 т. |

4. **К1** е с коефициент на тежест – 50 % в комплексната оценка и максимален брой точки за участник – 100 т.

Mаксимален брой точки получава участникът, предложил най-ниската цена.

Стойността по този показател се определя по следната формула:

**К1 = Цmin/Цсъотв. x 100 т.,** където:

Цmin **-** най-ниската предложена цена;

Ц съотв. - цената, предложена от съответния участник.

**МАКСИМАЛЕН ОБЩ БРОЙ ТОЧКИ, КОЙТО УЧАСТНИКА МОЖЕ ДА ПОЛУЧИ ПО ОБЩИ И ФИНАНСОВИ КРИТЕРИИ Е 100 т.**

Комисията прилага настоящата методика по отношение на всички допуснати до оценка оферти, като всички точки се изчисляват по всеки един от показателите до 2-ри знак след десетичната запетая.

Комисията класира участниците в низходящ ред на получените комплексни оценки на офертите им (КО), като на първо място се класира участникът, чиято оферта е получила най-висока КО.

В случай че комплексните оценки на две или повече оферти са равни, за икономически най-изгодна се приема тази оферта, е определена тази, чрез принципа на чл. 58, ал. 2 и ал. 3 от ППЗОП.

Възложителят сключва договор с участника, класиран на първо място.